
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1497 


10 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της 2/54618/0022/ 
22.7.1999 κοινής υπουργικής απόφασης των 
Υπουργών Εθνικής Οικονομίας και Οικονομικών για 
τον Καθορισμό κατ’ έτος επιτρεπόμενων ημερών 
κίνησης εκτός έδρας. 1 

Τροποποίηση της 2/7076/0022/14.4.2003 απόφαση 
του Υφυπουργού Οικονομίας και Οικονομικών για 
«Καθιέρωση εργασίας πέραν από το κανονικό ωρά¬ 
ριο υπαλλήλων της Γενικής Γραμματείας Πληρο¬ 
φοριακών Συστημάτων (Γ.Γ.Π.Σ.) του Υπουργείου 


Οικονομίας και Οικονομικών». 2 

Κριτήρια και διαδικασία κατανομής των κεντρικών αυ¬ 
τοτελών πόρων της Τοπικής Αυτοδιοίκησης έτους 
2003 που καλύπτουν επενδυτικές δραστηριότητες 
των ΟΤΑ (ΣΑΤΑ 029). 3 

Συμπληρωματική κατανομή ποσού 20.000.000,00 ευ¬ 
ρώ από τους Κεντρικούς Αυτοτελείς Πόρους των 
Δήμων και Κοινοτήτων, για το έτος 2003. 4 

Συγκρότηση Γνωμοδοτικού Συμβουλίου Υπηρεσιών 
Κοινωνικού Χαρακτήρα. 5 

Τροποποίηση της Α4-503/1.8.2003 απόφασης του 
Υφυπουργού Ανάπτυξης (περί συγκρότησης συ¬ 
νεργείων ελέγχων έρευνας αγοράς (ΦΕΚ 1151 /Β/ 
12.8.2003). 6 

Σκοπός ίδρυσης και λειτουργίας Γυμνασίων (Καλλιτε¬ 
χνικών Σχολείων). 7 

Τροποποίηση της Οργανισμού Εσωτερικής Υπηρε- 
σίαςτου ΚΑΠΗ Δήμου Κερατέας. 8 

Σύσταση ιδίου Νομικού Προσώπου με την επωνυμία 
«Ιο Κέντρο Ανοικτής Προστασίας Ηλικιωμένων 
(Κ.Α.Π.Η.) Δήμου Σπάτων Ν. Αττικής». 9 


ΑΠΟΦΑΣΕΙ Σ 

Αριθ. 2/42488/0022 (1) 

Τροποποίηση και συμπλήρωση της 2/54618/0022/ 
22.7.1999 κοινής υπουργικής απόφασης των Υπουρ¬ 
γών Εθνικής Οικονομίας και Οικονομικών για τον Κα¬ 
θορισμό κατ’ έτος επιτρεπόμενων ημερών κίνησης 
εκτός έδρας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/26.7.85), 
που προστέθηκε με το άρθρο 27 του Ν. 2081/1992 (ΦΕΚ 
Α' 154), όπωςαντικαταστάθηκεαπότο άρθρο 1 παρ. 2 του 
Ν. 2469/1997 (ΦΕΚΑ'38). 

2. Τις διατάξεις του Ν. 2343/95 (ΦΕΚ 211/Α) «Αναδιορ¬ 
γάνωση Υπηρεσιών του Υπουργείου Οικονομικών κ.λπ.». 

3. Τιςδιατάξειςτου άρθρου 2παρ. 3του Ν. 2685/99 Πε¬ 
ρί κάλυψης δαπανών μετακινούμενων υπαλλήλων εντός 
και εκτός Επικράτειας και άλλων διατάξεων (ΦΕΚ 35/Α/ 
18.2.99). 

4. Τις διατάξειςτου Π.Δ./τος 284/88 περί διαρθρώσεως 
του Υπουργείου Οικονομικών και Οργανισμού αυτού 
(ΦΕΚ 128 και 165/Α/88τ.Α) όπως τροποποιήθηκε και ισχύ¬ 
ει σήμερα. 

5. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών (ΦΕΚ 57 Α/21.3.2002). 

6. Την 1065956/863/Α0006/15.7.2003 (ΦΕΚ 985/Β/ 
16.7.2003) ΚΥΑτου Πρωθυπουργού και του Υπουργού Οι¬ 
κονομίας και Οικονομικών για τον Καθορισμό αρμοδιοτή¬ 
των των Υφυπουργών Οικονομίας και Οικονομικών. 

7. Την 2/54618/0022/22.7.1999 απόφαση των Υπουρ¬ 
γών Εθνικής Οικονομίας και Οικονομικών, περί καθορι¬ 
σμού κατ’ έτος επιτρεπόμενων ημερών κίνησης εκτός 
έδρας (ΦΕΚ 1642/Β/20.8.99). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του τακτικού προ¬ 
ϋπολογισμού, αποφασίζουμε: 

1. Στο τέλος της παρ. 1 του διατακτικού της απόφασης 
2/54618/0022/22.7.1999, προστίθεται εδάφιο με αύξοντα 
αριθμό 9, το περιεχόμενο του οποίου έχει ως εξής: 

9. Επιτρέπεται κατ’ εξαίρεση ο ετήσιος συμψηφισμός 
των κατά μήνα επιτρεπομένων ημερών εκτός έδρας για 
τους αναφερόμενους στις περιπτώσεις 1,2,3,4,5 καθώς 
και στους υπαλλήλους της περιπτ. 6 που μετέχουν σε Όρ¬ 
γανα Ελέγχου επενδύσεων της παρ. 21α του άρθρου 8 
του Ν. 2601/1998. 

2. Κατά τα λοιπά ισχύει ως έχει η 2/54618/0022/ 
22.7.1999 απόφαση των Υπ. Εθνικής Οικονομίας και Οι¬ 
κονομικών. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 2/53010/0022 (2) 

Τροποποίηση της 2/7076/0022/14.4.2003 απόφαση του 
Υφυπουργού Οικονομίας και Οικονομικών για «Καθιέ¬ 
ρωση εργασίας πέραν από το κανονικό ωράριο υπαλ¬ 
λήλων της Γενικής Γραμματείας Πληροφοριακών Συ¬ 
στημάτων (Γ.Γ.Π.Σ.) του Υπουργείου Οικονομίας και 
Οικονομικών». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97(ΦΕΚ38/Α). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. Την 2/38554/0004/23.5.2000 απόφαση του Υφυ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού», στο Γ ενικό Γ ραμματέα Δημοσιονομικής Πολιτικής 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστηρίου 
του Κράτους». 

4. Τα3203/1.7.2003,4270/19.8.2003 και 4691/18.9.2003 
έγγραφα της Γενικής Γραμματείας Πληροφοριακών Συ¬ 
στημάτων στο οποίο περιγράφονται οι έκτακτες ανάγκες 
για την καθιέρωση υπερωριακής εργασίας. 

5. Το γεγονός ότι από την παρούσα απόφαση προκα- 
λείται επιπλέον δαπάνη τετρακοσίων χιλιάδων (400.000) 
ΕΥΡΩ περίπου, η οποία θα αντιμετωπισθεί από τις πιστώ- 
σειςτου ειδ. Φορέα 23-150 και ΚΑΕ 0511 και 0512 οικονο¬ 
μικού έτους 2003, αποφασίζουμε: 

Τα εδάφια 2 και 3 του διατακτικού της 2/7076/0022/ 
14.4.2003 απόφασης τροποποιούνται ως εξής: 

Για επτακόσιους (700) υπαλλήλους, μέχρι πενήντα χι¬ 
λιάδες (50.000) ώρες απογευματινή εργασία και μέχρι 
500 ώρες ανά υπάλληλο. 

Γιαεξακόσιους πενήντα (650) υπαλλήλους, μέχρι ογδό¬ 
ντα χιλιάδες (80.000) ώρες εργασία κατά τις νυχτερινές 
ώρες καθώς και κατά τις Κυριακές και εξαιρέσιμες ημέ¬ 


ρες, πέραν του κανονικού ωραρίου εργασίας και μέχρι: 

α) 500 ώρες ανά υπάλληλο κατά τις νυχτερινές ώρες και 

β) 500 ώρες ανά υπάλληλο κατά τις Κυριακές και εξαι¬ 
ρέσιμες ημέρες. 

Κατάταλοιπά ισχύει η 2/7076/0022/14.4.2003 απόφασή 
μας. 

Η ισχύς της απόφασης αυτής ισχύει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 43483 (3) 

Κριτήρια και διαδικασία κατανομής των κεντρικών αυτο¬ 
τελών πόρων της Τοπικής Αυτοδιοίκησης έτους 2003 
που καλύπτουν επενδυτικές δραστηριότητες των ΟΤΑ 
(ΣΑΤΑ 029). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 3 του άρθρου 25 του 
Ν. 1828/89. 

2. Τις διατάξεις των παραγράφων 4β, 10 του άρθρου 13 
του Ν. 2539/97 όπως τροποποιήθηκαν με μεταγενέστε¬ 
ρες διατάξεις. 

3. Τις διατάξεις του άρθρου 3 του Ν. 2240/94. 

4. Τις διατάξεις της παραγράφου 3 του άρθρου 13 του 
Ν. 2880/30.1.2001 (ΦΕΚ9Α) 

5. Τη ΔΙΔΚ/Φ. 1 /2/22875/31.10.01 (ΦΕΚ 1480/Β/31.10.2001) 
κοινή απόφαση του Πρωθυπουργού και Υπουργού Εσω¬ 
τερικών Δημόσιας Διοίκησης και Αποκέντρωσης, «Ανά¬ 
θεση αρμοδιοτήτων στους Υφυπουργούς Εσωτερικών 
Δημόσιας Διοίκησης και Αποκέντρωσης». 

6. Την κοινή απόφαση του Πρωθυπουργού και Υπουρ¬ 
γού Οικονομίας και Οικονομικών με 1065956/863/Α/006/ 
15.7.2003 (ΦΕΚ/Β/985/16.7.2003) «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

7. Την 31679/17.7.2003 (ΦΕΚ 1005/Β/22.7.2003) ΚΥΑ 
αναφορικά με τα κριτήρια κατανομής της ΣΑΤΑ έτους 
2003. 

8. Τις 52/1695/7.5.2003 και 129/3658/24.9.2003 αποφά¬ 
σεις του Δ.Σ της ΚΕΔΚΕ που περιλαμβάνουν τις προτά¬ 
σεις της για την κατανομή της ΣΑΤΑ029 έτους 2003. 

9. Την 4501/ΔΕ -410/24.1.2003 Εγκύκλιο του Υπουργεί¬ 
ου Οικονομίας και Οικονομικών σχετικά με τις οδηγίες κα¬ 
τάρτισης του ΠΔΕ 2003, αποφασίζουμε: 

Κατανέμουμετο υπόλοιπο ποσό ύψους 249.938.270,00 
ευρώ της ΣΑΤΑ έτους 2003 που αφορά τη χρηματοδότη¬ 
ση επενδυτικών δραστηριοτήτων των Ο.Τ.Α, ως ακολού¬ 
θως: 

1. Ποσό ύψους 15.000.000,00 ευρώ κατανέμεται στους 
ΟΤΑ για πολιτική προστασία με απόφαση του Υπουργού 
Εσωτερικών Δημόσιας Διοίκησης και Αποκέντρωσης. 

2. Ποσό ύψους 25.636.481,00 ευρώ διατίθεται για την 
κάλυψη των υπολοίπων πιστώσεων της ΣΑΤΑ έτους 2002 

που δεν αποδόθηκαν κατά το προηγούμενο έτος για τη 
χρηματοδότηση των ΟΤΑ. 

3. Ποσό ύψους 209.301.789,00 ευρώ κατανέμεται σε 
όλους τους ΟΤΑ της Χώρας, με απόφαση του Υπουργού 
ΕΣΔΔΑ για τη χρηματοδότηση έργων και επενδυτικών 
δραστηριοτήτων, ως ακολούθως: 

1η Κατηγορία: Οι ΟΤΑ που προήλθαν από τις διατάξεις 
των Ν. 1416/84 καιΐ622/86. 

Οι ΟΤΑτης κατηγορίας αυτής να λάβουντο ίδιο ποσό με 
το έτος 2002 συμπεριλαμβανομένης και της οικονομικής 
ενίσχυσης των Νόμων 1416/84 και 1622/86 που δόθηκε το 
προηγούμενο έτος. 

2η Κατηγορία: Οι υπόλοιποι ΟΤΑ 
Να λάβουν όλοι οι ΟΤΑ της κατηγορίας αυτής το 2003 
αυξημένη ΣΑΤΑ κατά 10% σε σχέση με αυτή που έλαβαν 
το 2002. 

Ειδικότερα οι παρακάτω κατηγορίες ΟΤΑ να λάβουν 
επιπλέον αύξηση όπως: 

α) Οι ΟΤΑ των νησιωτικών περιοχών με πληθυσμό μι¬ 
κρότερο των 10.000 κατοίκων. 

β) Οι ορεινοί ΟΤΑ ( Κατανομή ποσού με βάση τον πλη¬ 
θυσμό των ορεινών Δημοτικών Διαμερισμάτων). 

Το υπόλοιπο ποσό της αύξησης να κατανεμηθεί σε 
όλους τους ΟΤΑ με βάση τα παρακάτω κριτήρια. 

1η Κατανομή: Σε επίπεδο Νομού, 
α) Πληθυσμός, 
β) Α.Ε.Π. 
γ) Ανεργία. 

δ) Δείκτης Αρμοδιοτήτων, 
ε) Δείκτης Ειδικών Συνθηκών, 
στ) Κριτήρια του Ν. 2240/94. 

2η Κατανομή: Σε επίπεδο ΟΤΑ. 
α) Πληθυσμός Συντελεστής 70%. 
β) Έκταση Συντελεστής 20%. 
γ) Αριθμός Δ.Δ Συντελεστής 10%. 
δ) Κίνητρα του Ν. 2240/94. 

Από τις διατάξεις αυτής της κοινής υπουργικής απόφα¬ 
σης προκαλείται δαπάνη ύψους 249.938.270,00 ευρώ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

X. ΠΑΧΤΑΣ - Ν. ΦΑΡΜΑΚΗΣ Λ. ΠΑΠΑΔΗΜΑΣ 
-Φ- 

Αριθ. 42687 (4) 

Συμπληρωματική κατανομή ποσού 20.000.000,00 ευρώ 
από τους Κεντρικούς Αυτοτελείς Πόρους των Δήμων 
και Κοινοτήτων, για το έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των παρ. 1,3,4,6,7,9,10 και 11 του άρ¬ 
θρου 25 του Ν. 1828/89 (ΦΕΚ 2/Α/3.1.89), όπως αυτές 
τροποποιήθηκαν με τις όμοιες της παρ. 10 του άρθρου 13 
του Ν. 2539/97 (ΦΕΚ 244/Α/4.12.97) καιτηςπαρ. 5του άρ¬ 
θρου 12 του Ν. 2672/98 (ΦΕΚ 290/Α/28.12.98), συμπλη¬ 
ρώθηκαν και ισχύουν. 


2. Τις 23208/28.5.2003 και 33689/24.7.2003 κοινές απο¬ 
φάσεις των Υπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, ανα¬ 
φορικά με την κατανομή των Κεντρικών Αυτοτελών Πό¬ 
ρων των Δήμων και Κοινοτήτων, για το έτος 2003. 

3. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομικών», αποφασίζουμε: 

Κατανέμουμε από τους Κεντρικούς Αυτοτελείς Πόρους 
των Δήμων και Κοινοτήτων για το έτος 2003, ποσό 
20.000.000,00 ευρώ, επιπλέον του ποσού των 
1.560.000.000,00 ευρώ που διετέθη με τις 23208/ 

28.5.2003 και 33689/24.7.2003 κοινές αποφάσεις μας, με 
σκοπό να αποδοθεί μεταξύ όλων των Δήμων και Κοινοτή¬ 
των της χώρας, ως συμπληρωματική τακτική επιχορήγη¬ 
ση, πέραν του ποσού των 944.000.000,00 ευρώ που προ- 
βλέφθηκε με την ανωτέρω ΚΥΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

-Φ- 

Αριθ. 43372 (5) 

Συγκρότηση Γνωμοδοτικού Συμβουλίου Υπηρεσιών 
Κοινωνικού Χαρακτήρα. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις του άρθρου 6 του Ν. 3174/2003 (ΦΕΚ 
205/Α/28.8.2003) «Μερική Απασχόληση και Υπηρεσίες 
Κοινωνικού Χαρακτήρα». 

Τις διατάξεις του Ν. 1558/1985 (ΦΕΚ 137Α71985) «Κυ¬ 
βέρνηση και Κυβερνητικά Όργανα», όπως ισχύει. 

Τα Α.Π. Β122998/12.9.2003, 3691/25.9.2003, 607/ 

3.9.2003 και 566/24.9.2003 έγγραφα των Ο.Α.Ε.Δ., 
Κ.Ε.Δ.Κ.Ε., Ε.Ν.Α.Ε. και Α.Δ.Ε.Δ.Υ., αντίστοιχα, αναφορι¬ 
κά με τον ορισμό εκπροσώπων για τη συγκρότηση του 
ανωτέρω Γνωμοδοτικού Συμβουλίου. 

Το γεγονός ότι από τις διατάξεις της παρούσας απόφα¬ 
σης προκαλείται δαπάνη σε βάρος του Κρατικού Προϋ¬ 
πολογισμού, η οποία θα καθοριστεί με Κοινή Απόφαση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Εργασίας και 
Κοινωνικών Ασφαλίσεων, αποφασίζουμε: 

1. Συγκροτείται πενταμελές Γνωμοδοτικό Συμβούλιο 
Υπηρεσιών Κοινωνικού Χαρακτήρα ως ακολούθως: 

Το Γνωμοδοτικό Συμβούλιο αποτελείται από: 

α) Το Γενικό Γραμματέα του Υπουργείου Εσωτερικών, 
Δημόσιας Διοίκησης και Αποκέντρωσης, Β. Βαλασόπου- 
λο, ως Πρόεδρο, με αναπληρωτές, κατά σειρά, τους: 

Γ ενικό Γ ραμματέα Υπουργείου Οικονομίας και Οικονο¬ 
μικών, Ιωάννη Κουσουλάκο. 

Γενική Γραμματέα Υπουργείου Εργασίας και Κοινωνι¬ 
κών Ασφαλίσεων, Ιωάννα Πανοπούλου. 

β) Εκπρόσωπο του Οργανισμού Απασχόλησης Εργα¬ 
τικού Δυναμικού, που ορίζεται ο Διοικητής του Οργα¬ 
νισμού I. Νικολάου, με αναπληρωτή το Γενικό Διευθυ¬ 
ντή Επαγγελματικής Εκπαίδευσης και Κατάρτισης, I. 
Αϊβαλιώτη. 

γ) Εκπρόσωπο της Κεντρικής Ένωσης Δήμων και Κοι¬ 
νοτήτων Ελλάδας, που ορίζεται ο Γενικός Γραμματέας 
της Κ.Ε.Δ.Κ.Ε. και Δημοτικός Σύμβουλος Λεβαδέων Χρή- 
στος Παλαιολόγος, με αναπληρωτή το Δήμαρχο Ηρα¬ 
κλείου Κρήτης Ιωάννη Κουράκη. 

δ) Εκπρόσωπο της Ένωσης Νομαρχιακών Αυτοδιοική¬ 
σεων Ελλάδας, που ορίζεται η Νομ/κη Σύμβουλος Δυτι¬ 
κής Αττικής Στ. Δήμου, με αναπληρωτή το Νομ/κο Σύμ¬ 
βουλο Μεσσηνίας Γ. Χρονόπουλο. 

ε) Εκπρόσωπο της Ανώτατης Διοίκησης Ενώσεων Δη¬ 
μοσίων Υπαλλήλων, που ορίζεται το μέλος της Εκτελεστι¬ 
κής Επιτροπής της Α.ΔΈ.Δ.Υ. Δ. Κίτσιος, με αναπληρωτή 
το μέλος της Εκτελεστικής Επιτροπής της Α.ΔΈ.Δ.Υ. Δ. 
Παππά. 

2. Το Συμβούλιο γνωμοδοτεί για το σχεδίασμά των δρά¬ 
σεων παροχής υπηρεσιών κοινωνικού χαρακτήρα, και για 
κάθε άλλο σχετικό θέμα για το οποίο ζητείται η γνώμη του 
από τους Υπουργούς Οικονομίας και Οικονομικών, Εσω¬ 
τερικών, Δημόσιας Διοίκησης και Αποκέντρωσης και Ερ¬ 
γασίας και Κοινωνικών Ασφαλίσεων. 

3. Το Γνωμοδοτικό Συμβούλιο συνεδριάζει έπειτα από 
πρόσκληση του προέδρου του, στην Κεντρική Υπηρεσία 
του Υπουργείου Εσωτερικών, Δημόσιας Διοίκησης και 
Αποκέντρωσης. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-Φ- 

Αριθ. Α4-831 (6) 

Τροποποίηση της Α4-503/1.8.2003 απόφασης του 
Υφυπουργού Ανάπτυξης (περί συγκρότησης συ¬ 
νεργείων ελέγχων έρευνας αγοράς (ΦΕΚ 1151 /Β/ 
12.8.2003). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1 Το Ν. 1558/95 «Κυβέρνηση και Κυβερνητικά Όργανα» 

2. Το Π.Δ. 397/88 (ΦΕΚ185/Α/25.8.1998) «Οργανισμός 
Υπ. Εμπορίου» όπως τροποποιήθηκε μεταγενέστερα και 
ισχύει. 

3. Το Π.Δ. 27/96 (ΦΕΚ19/Α/25.8.1996) «Συγχώνευσητων 
Υπουργείων Τουρισμού, Βιομηχανίας, Ενέργειας Τεχνο¬ 
λογίας και Εμπορίου στο Υπουργείο Ανάπτυξης». 

4. Την Β3-95/17.7.2003 κοινή απόφαση του Πρωθυ¬ 
πουργού και του Υπουργού Ανάπτυξης περί ανάθεσης 
αρμοδιοτήτων στον Υφυπουργό Ανάπτυξης Κίμωνα Κου- 
λούρη. 

5. Την απόφαση του Υφυπουργού Ανάπτυξης Κίμωνα 
Κουλούρη αρ. Α4-503/1.8.2003 «περί συγκρότησης συ¬ 
νεργείων ελέγχων έρευνας αγοράς (ΦΕΚ 1151 /Β/ 
12.8.2003). 

6. Το Δ137367/17.9.2003 έγγραφο του Εθνικού Τυπο¬ 
γραφείου με το οποίο μας γνωστοποιήθηκε η ανάγκη έκ¬ 


δοσης Τροποποιητικής Απόφασης για τις διορθώσεις 
στις παραγράφους 4,5 καθώς και στην κατάσταση Υπαλ¬ 
λήλων της Δ/νσης της παραπάνω απόφασης, αποφασί¬ 
ζουμε: 

Τροποποιούμε την Α4-503/1.8.2003 προαναφερόμενη 
απόφαση ως εξής: 

1) παράγραφος 4 το χρονικό διάστημα του ανωτάτου 
ορίου της συνολικής απασχόλησης για κάθε υπάλληλο, 
των420ωρών, αντικαθίσταται μετο χρονικό διάστημα των 
320 ωρών. 

2) παράγραφος 5 προστίθεται στο τέλος της παραγρά¬ 
φου η φράση: συμπεριλαμβανόμενης και της αναδρομι¬ 
κής ισχύος του ενός μηνός από την έκδοση της». 

3) Κατάσταση Υπαλλήλων της Δ/νσης προστίθεται 
αριθμ. 16: Ζόγκας Δημήτριος. 

Κατάταλοιπάη Α4-503/1.8.2003 απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΦΥΠΟΥΡΓΟΣ 

ΚΙΜΩΝΑΣ ΚΟΥΛΟΥΡΗΣ 
-Φ- 

Αριθ. 107922/Γ7 (7) 

Σκοπός ίδρυσης και λειτουργίας Γυμνασίων 
(Καλλιτεχνικών Σχολείων). 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 55 του Ν. 1566/ 
85 (ΦΕΚ 167/τ. Α'), «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις». 

2. Την ανάγκη προσδιορισμού του σκοπού ίδρυσης των 
Γ υμνασίων (Καλλιτεχνικών Σχολείων) και καθορισμού του 
περιεχομένου της εκπαίδευσης στα σχολεία αυτά και ορ¬ 
γάνωσης γενικά του τρόπου λειτουργίας τους, αποφασί¬ 
ζουμε: 

1. Σκοπός ίδρυσης των Γυμνασίων (Καλλιτεχνικών 
Σχολείων) της Δευτεροβάθμιας Εκπαίδευσης είναι η 
προετοιμασία, η ενθάρρυνση και στήριξη του ενδιαφέ¬ 
ροντος των μαθητών για τις Τέχνες, η καλλιέργεια και η 
εκπαίδευση των δεξιοτήτων και κλίσεων που διαθέτουν 
και η προετοιμασία των νέων που επιθυμούν να ακολου¬ 
θήσουν την επαγγελματική κατεύθυνση του θεάτρου - 
Κινηματογράφου, του Χορού και των Εικαστικών, χωρίς 
παράλληλα να υστερούν σε γενική παιδεία, εάν τελικά 
επιλέξουν άλλον τομέα επιστημονικής και επαγγελματι¬ 
κής κατεύθυνσης. 

2. Τα Γυμνάσια (Καλλιτεχνικά Σχολεία) περιλαμβάνουν 
τις εξής κατευθύνσεις: 

α) Εικαστικών Τεχνών 

β) Χορού 

γ) Θεάτρου - Κινηματογράφου. 

3. Το αναλυτικό πρόγραμμα των Γυμνασίων (Καλλιτε¬ 
χνικών Σχολείων) περιλαμβάνει μαθήματα Γενικής Παι¬ 
δείας και καλλιτεχνικά μαθήματα. Συγκεκριμένα το ωρο¬ 
λόγιο πρόγραμμα για την Α' τάξη Γυμνασίου κάθε κατεύ¬ 
θυνσης περιλαμβάνει: 

Κατεύθυνση Εικαστικών Τεχνών 


Α. Μαθήματα Γενικής Παιδείας 

Θρησκευτικά 

1 ώρα 

Αρχαία Ελληνική Γραμματεία 

4 ώρες 

Νεοελληνική Γλώσσα και Γ ραμματεία 

5 ώρες 

Ιστορία 

2 ώρες 

Μαθηματικά 

4 ώρες 

Γ εωγραφία 

2 ώρες 

Βιολογία 

2 ώρες 

Ξένες Γλώσσες 

6 ώρες 

Πληροφορική 

1 ώρα 

Φυσική Αγωγή 

2 ώρες 

Σύνολο ωρών 

29 ώρες 

Β. Καλλιτεχνικά Μαθήματα 

Εργαστήριο Εικαστικών 

10 ώρες 

Χορός 

2 ώρες 

Θέατρο 

2 ώρες 

Μουσική 

1 ώρα 

Δημιουργική Γραφή 

1 ώρα 

Σύνολο ωρών 

16 ώρες 

Κατεύθυνση Θεάτρου - Κινηματογράφου 

Α. Μαθήματα Γενικής Παιδείας 

Θρησκευτικά 

1 ώρα 

Αρχαία Ελληνική Γ ραμματεία 

4 ώρες 

Νεοελληνική Γλώσσα και Γ ραμματεία 

5 ώρες 

Ιστορία 

2 ώρες 

Μαθηματικά 

4 ώρες 

Γ εωγραφία 

2 ώρες 

Βιολογία 

2 ώρες 

Ξένη Γλώσσα 

6 ώρες 

Πληροφορική 

1 ώρα 

Φυσική Αγωγή 

2 ώρες 

Σύνολο ωρών 

29 ώρες 

Β. Καλλιτεχνικά Μαθήματα 

Θεατρικό Εργαστήρι 

10 ώρες 

Κινηματογράφος 

2 ώρες 

Εικαστικά 

1 ώρα 

Μουσική 

1 ώρα 

Δημιουργική Γραφή 

2 ώρες 

Σύνολο ωρών 

16 ώρες 

Κατεύθυνση Χορού 

Α. Μαθήματα Γενικής Παιδείας 

Θρησκευτικά 

1 ώρα 

Αρχαία Ελληνική Γ ραμματεία 

4 ώρες 

Νεοελληνική Γλώσσα και Γ ραμματεία 

5 ώρες 

Ιστορία 

2 ώρες 

Μαθηματικά 

4 ώρες 

Γεωγραφία 

2 ώρες 

Βιολογία 

2 ώρες 

Ξένη Γλώσσα 

6 ώρες 

Πληροφορική 

1 ώρα 

Φυσική Αγωγή 

2 ώρες 

Σύνολο ωρών 

29 ώρες 

Β. Καλλιτεχνικά Μαθήματα 

Χορός 

10 ώρες 

Μουσική 

2 ώρες 

Θέατρο 

2 ώρες 

Εικαστικά 

2 ώρες 

Σύνολο ωρών 

16 ώρες 


4. Με Απόφαση του Υπουργού Εθνικής Παιδείας και 
Θρησκευμάτων συγκροτείται επταμελής Εισηγητική 
Επιτροπή Τεχνών από ειδικούς και προσωπικότητες 
αναγνωρισμένου κύρους στις κατευθύνσεις λειτουρ¬ 
γίας των Γυμνασίων (Καλλιτεχνικών Σχολείων). Έργο 
της Επιτροπής αυτής είναι η μελέτη των προγραμμάτων 
διδασκαλίας στα Γυμνάσια (Καλλιτεχνικά Σχολεία), η 
εποπτεία όσον αφορά στο πρόγραμμα των καλλιτεχνι¬ 
κών μαθημάτων, η διατύπωση γνώμης για τα γενικότερα 
θέματα οργάνωσης και λειτουργίας και εξοπλισμού των 
σχολείων αυτών, εξοπλισμού ως προς τα καλλιτεχνικά 
μαθήματα, στελέχωσης των καθηγητών ειδικότητας, 
τρόπου αξιολόγησης της επίδοσης των μαθητών στα 
καλλιτεχνικά μαθήματα. Με την ίδια απόφαση ορίζεται ο 
πρόεδρος και ο γραμματέας αυτής, ο τρόπος λειτουρ¬ 
γίας της, η διάρκεια της θητείας του προέδρου και των 
μελών της. 

5. Το διδακτικό προσωπικό των Γυμνασίων (Καλλιτεχνι¬ 
κών Σχολείων) διακρίνεται σε εκπαιδευτικούς Γενικών 
Μαθημάτων που έχουν σχέση με τις τέχνες γενικά και τα 
αντικείμενα ειδικοτήτων ειδικότερα και σε καλλιτέχνες ή 
απόλυτα εξειδικευμένους εκπαιδευτικούς στις κατευθύν¬ 
σεις που περιλαμβάνουν τα σχολεία αυτά. 

6. Γ ια το πρώτο έτος ίδρυσης των Γ υμνασίων (Καλλιτε¬ 
χνικών Σχολείων) η πλήρωση των θέσεων διδακτικού προ¬ 
σωπικού γίνεται από εκπαιδευτικούς, οι οποίοι υπηρετούν 
στις αντίστοιχες Περιφερειακές Διευθύνσεις Εκπαίδευ¬ 
σης στις οποίες ανήκουν τα Γυμνάσια (Καλλιτεχνικά Σχο¬ 
λεία) και οι οποίοι θα αποσπαστούν σε αυτά κατόπιν επι¬ 
λογής και βάσει αξιολογικού πίνακα, τον οποίο καταρτί- 
ζουντα Περιφερειακά Υπηρεσιακά Συμβούλια ΠΥΣΔΕ και 
επικυρώνεται από την οικεία Διεύθυνση Δευτεροβάθμιας 
Εκπαίδευσης. 

7. Η επιλογή και τοποθέτηση Διευθυντών και Υποδιευ¬ 
θυντών στα Γ υμνάσια (Καλλιτεχνικά Σχολεία) γίνεται σύμ¬ 
φωνα με το ΠΔ 25 από τα Περιφερειακά Υπηρεσιακά Συμ¬ 
βούλια ΠΥΣΔΕ, τα οποία καταρτίζουν αξιολογικούς πίνα¬ 
κες, οι οποίοι επικυρώνονται από τον οικείο Περιφερειακό 
Διευθυντή Εκπαίδευσης. Η τοποθέτηση των Διευθυντών 
και των Υποδιευθυντών ισχύει για τέσσερα έτη. 

8. Η διδασκαλία των καλλιτεχνικών μαθημάτων και η 
άσκηση στα εργαστήρια, ανατίθεται με απόφαση του Δι¬ 
ευθυντή της οικείας Δευτεροβάθμιας Εκπαίδευσης, 
ύστερα από εισήγηση της Εισηγητικής Επιτροπής Τεχνών 
και πρόταση του οικείου Περιφερειακού Υπηρεσιακού 
Συμβουλίου σε ιδιώτες που έχουν εξειδίκευση στους το¬ 
μείς αυτούς. Στους διδάσκοντες ιδιώτες καταβάλλεται 
αποζημίωση, η οποία καθορίζεται με Κοινή Υπουργική 
Απόφαση των Υπουργών Εθνικής Παιδείας και Θρησκευ¬ 
μάτων, Οικονομίας και Οικονομικών. 

9. Η εγγραφή των μαθητών στην Α'τάξη των Γ υμνασίων 
(Καλλιτεχνικών Σχολείων) γίνεται κατόπιν επιλογής, ανά 
κατεύθυνση. 

Κάθε μαθητής μπορεί να είναι υποψήφιος σε περισσό¬ 
τερες από μία κατευθύνσεις. Εάν επιλεγεί σε περισσότε¬ 
ρες από μία κατευθύνσεις, θα εγγράφει στην κατεύθυνση 
που θα επιλέξει ο ίδιος τελικά. 

10. Για την επιλογή των μαθητών, οι οποίοι επιθυμούν να 
φοιτήσουν σε μια κατεύθυνση του Γυμνασίου (Καλλιτε¬ 
χνικού Σχολείου), συγκροτούνται Επιτροπές Επιλογής 
των μαθητών, με Απόφαση του Υπουργού Εθνικής Παι¬ 
δείας και Θρησκευμάτων, ύστερα από εισήγηση της Ει¬ 
σηγητικής Επιτροπής Τεχνών. 

11. Με Απόφαση του Υπουργού Εθνικής Παιδείας και 
θρησκευμάτων συγκροτούνται Επιτροπές Σύνταξης των 
Αναλυτικών Προγραμμάτων για κάθε κατεύθυνση των Γ υ- 
μνασίων (Καλλιτεχνικών Σχολείων), όσον αφορά στα Καλ¬ 
λιτεχνικά μαθήματα, ενώ το Παιδαγωγικό Ινστιτούτο (Π.Ι.) 
εισηγείται ωρολόγιο πρόγραμμα για τα μαθήματα Γενι¬ 
κής Παιδείας. 

12. Κατά τη διάρκεια του σχολικού έτους, εκτός ωρών 
διδασκαλίας, προσκαλούνται προσωπικότητες αναγνω¬ 
ρισμένου κύρους από τον ευρύτερο καλλιτεχνικό χώρο, 
προκειμένου να αναπτύσσουν αντικείμενα των κατευθύν¬ 
σεων των Γ υμνασίων (Καλλιτεχνικών Σχολείων), δίνοντας 
τη δική τους διάσταση στα καλλιτεχνικά θέματα. 

13. Κατά τις ημέρες λειτουργίας των Γ υμνασίων (Καλλι¬ 
τεχνικών Σχολείων) προβλέπεται η μεταφορά των μαθη¬ 
τών με λεωφορεία και η σίτιση αυτών εντός του χώρου 
του σχολείου. 

14. Με Κοινή Υπουργική Απόφαση των Υπουργών Εθνι¬ 
κής Παιδείας και Θρησκευμάτων και Οικονομίας και Οι¬ 
κονομικών ορίζονται οι αποζημιώσεις της Εισηγητικής 
Επιτροπής Τεχνών, των Επιτροπών Επιλογής των μαθη¬ 
τών και των αναλυτικών προγραμμάτων, και των προσώ¬ 
πων της Τέχνης που αναλαμβάνουν, εκτός ωρών διδα¬ 
σκαλίας, την ανάπτυξη αντικειμένων των κατευθύνσεων 
των Γ υμνασίων (Καλλιτεχνικών Σχολείων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 08/Δ.Τ.Α./15797 (8) 

Τροποποίηση της Οργανισμού Εσωτερικής Υπηρεσίας 
του ΚΑΠΗ Δήμου Κερατέας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως 
τροποποιήθηκε με τις όμοιες του άρθρου 8 παρ. 5 του 
Ν. 2307/95. 

2. Τις διατάξεις του άρθρου 8 του Ν. 2503/97. 

3. Τις διατάξεις του Ν. 2190/94 καθώς & των Π Λ. 37α/87 
& 22/90. 

4. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

5. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

6. Τις διατάξεις της παρ. 2του άρθρου 228του Π.Δ. 410/ 
95 και του άρθρου 46 παρ. 1 του ΒΔ 17/5-15/6/1959. 

7. Την 7/2003 απόφαση του Διοικητικού Συμβουλίου του 
ΚΑΠΗ Δήμου Κερατέας. 

8. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατολικής Αττικής που διατυ¬ 
πώθηκε στο 13/10.7.2003 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92, αποφασί¬ 
ζουμε: 

Εγκρίνουμε την υπ’ αριθμ. 7/2003 απόφαση του Διοικη¬ 
τικού Συμβουλίου του ΚΑΠΗ του Δήμου Κερατέας, που 
αφορά την τροποποίηση του Οργανισμού Εσωτερικής 


Υπηρεσίας του, συμπληρώνοντας τα άρθρα 1,2 και 4 αυ¬ 
τού, ως εξής: 

Άρθρο 1 

Διάρθρωση υπηρεσιών 

Ε) Γ ραφείο Καθαρίστριας 

Άρθρο 2 

θέσεις μόνιμου προσωπικού: 

Μία (1) θέση ΥΕ 16 - καθαρίστριας 

Η μία (1) θέση ιδιωτικού δικαίου καθαρίστριας καταρ- 
γείται. 

Άρθρο 4 

Προσωπικό με σύμβαση εργασίας ιδ. Δικαίου ορισμέ¬ 
νου χρόνου θέση μία (1). 

Κατά τα λοιπά ισχύει η αριθμ. 15150/29.5.90 απόφαση 
του Νομάρχη Ανατολικής Αττικής. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις αυτές προκαλείται ετήσια δαπάνη σε 
βάρος του προϋπολογισμού του ΚΑΠΗ του Δήμου Κερα¬ 
τέας ύψους 15.066,80 ΕΥΡΩ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 30 Σεπτεμβρίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/Δ.Τ.Α./19249 (9) 

Σύσταση Νομικού Προσώπου με την επωνυμία «Ιο Κέ¬ 
ντρο Ανοικτής Προστασίας Ηλικιωμένων (Κ.Α.Π.Η.) 
Δήμου Σπάτων Ν. Αττικής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 203 και 205 του Π.Δ. 410/ 
1995. 

2) Τις διατάξεις του Ν. 2503/1997 (Φ.Ε.Κ. Α' 107/ 
30.5.1997) «Διοίκηση, οργάνωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4) Την 181/2003 απόφαση του Δημοτικού Συμβουλίου 
Σπάτων, αποφασίζουμε: 

1) Συστήνουμε στο Δήμο Σπάτων Αττικής Νομικό Πρό¬ 
σωπο με την επωνυμία «Ιο Κέντρο Ανοικτής Προστασίας 
Ηλικιωμένων (Κ.Α.Π.Η.) Δήμου Σπάτων». 

2) Σκοπός του Νομικού Προσώπου είναι: 

α) Η παροχή υπηρεσιών για την πρόληψη βιολογικών, 
ψυχολογικών και κοινωνικών προβλημάτων των ηλικιωμέ¬ 
νων ατόμων, ώστε να παραμείνουν αυτόνομα, ισότιμα και 
ενεργά μέλη στο κοινωνικό σύνολο. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλή ματα και τις 
ανάγκες των ηλικιωμένων. 

γ) Η έρευνα σχετικών θεμάτων με τους ηλικιωμένους. 

3) Πόροι του Νομικού Προσώπου είναι: 

α) Η ετήσια επιχορήγηση του Δήμου Σπάτων ανερχόμε- 
νη στο ποσό των 30.000,00 ΕΥΡΩ. 

β) Η επιχορήγηση και κάθε άλλη παροχή του Κράτους, 
είτε απευθείας προς το Νομικό Πρόσωπο, είτε προς το 
Δήμο Σπάτων για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Πρόσοδοι από την περιουσία του. 
ζ) Κάθε άλλη νόμιμη πρόσοδος, 
η) Περιουσία (που τυχόν αφιερώνεται). 

4) Το Νομικό Πρόσωπο διοικείται από πενταμελές (5) Δι¬ 
οικητικό Συμβούλιο, τα μέλη του οποίου με τους αναπλη¬ 
ρωτές του, εκτός του Προέδρου, ορίζονται με απόφαση 
του Δημοτικού Συμβουλίου και αποτελείται από: 

α) Το Δήμαρχο ή άλλο μέλος αιρετό ή μη, που ορίζεται 
από αυτόν, ως πρόεδρος του Διοικητικού Συμβουλίου, 
β) Δύο (2) Δημοτικούς Συμβούλους, 
γ) Δύο (2) δημότες ή κατοίκους του Δήμου Σπάτων που 
έχουν ανάλογη ενασχόληση ή εμπειρία ή ειδικές γνώσεις 
για την εξυπηρέτηση των σκοπών του Νομικού Προσώ¬ 
που. 

Η διάρκεια της θητείας των μελών του Διοικητικού Συμ¬ 
βουλίου ακολουθεί τη Δημοτική περίοδο. 


Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση και η λειτουργία, η δια¬ 
χείριση και η εποπτεία του Νομικού Προσώπου διέπονται 
από τις σχετικές διατάξεις του Δ. Κ. Κ. 

5) Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

6) Το Νομικό Πρόσωπο καταργείται ή τροποποιείται η 
συστατική αυτού πράξη με την ίδια διαδικασία που συ- 
στήθηκε, δηλαδή με απόφαση του Δημοτικού Συμβουλί¬ 
ου και πράξη του Γενικού Γραμματέα της Περιφέρειας 
που δημοσιεύεται στην Εφημερίδα της Κυβερνήσεως. 

7) Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 211.9.11 του προϋπολογισμού 
του Δήμου Σπάτων για το τρέχον οικονομικό έτος ύψους 
30.000,00 ΕΥΡΩ και 30.000,00 ΕΥΡΩ για καθένα από τα 
επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 29 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΐΙρ: νν\Λ/νν.θ1.9Γ - θ-ιτΐ3ίΙ: \λ/θ6ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓηθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































